ПРОТОКОЛ № 42
от заседание на Комисия по дисциплинарните производства
на Висшия съдебен съвет,
проведено на 25 ноември  2014 г.

Днес, 25 ноември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         МИЛКА ИТОВА
                                                                         ЯСЕН ТОДОРОВ
                                                                         ЮЛИЯ КОВАЧЕВА
      	
ОТСЪСТВА: Михаил Кожарев.

          	От администрацията на ВСС: 
Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Сигнал от „Асоциация на производителите на екологична енергия” СНЦ, гр. Варна и Българска фотоволтаична асоциация , гр. София, относно налагане на дисциплинарно наказание на съдии от Апелативен съд гр. Варна.

2. Въпроси отправени от Европейската комисия във връзка с предстоящата през месец декември 2014 г. експертна мисия по Механизма за сътрудничество и оценка, изпратени от Министерство на правосъдието.

3. Предоставяне на отчетна информация по Приложение 1 от Националната програма за реформи, Европа 2020, за периода 1 май – 31 октомври 2014 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

4. Становище на Комисия по дисциплинарните производства по Проект на актуализирана стратегия за продължаване реформата в съдебната система.

По дневния ред

1. ОТНОСНО: Сигнал от „Асоциация на производителите на екологична енергия” СНЦ, гр. Варна и Българска фотоволтаична асоциация , гр. София, относно налагане на дисциплинарно наказание на съдии от Апелативен съд гр. Варна.

	Разглеждането на сигнала се обединява с разглеждането на сигнали с вх. № 94-00-959/24.11.2014 г. и вх. № 94-00-922/24.11.2014 г. по описа на ВСС от Сдружение „Съюз на производителите на екологична енергия – BG”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се уведомят подателите на сигналите, че органите и лицата, които могат да правят предложения за налагане на дисциплинарни наказания на магистрати, са посочени изрично в разпоредбата на чл. 312, ал. 1 от ЗСВ. В конкретния случай Висшият съдебен съвет не е сезиран от компетентен орган по предвидения в закона ред.
Същевременно органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. С оглед на това Висшият съдебен съвет не може да извършва проверки и да се произнася по правилността на актовете на магистратите.

2. ОТНОСНО: Въпроси отправени от Европейската комисия във връзка с предстоящата през месец декември 2014 г. експертна мисия по Механизма за сътрудничество и оценка, изпратени от Министерство на правосъдието.
									
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Информацията да се предостави на Комисия „Международна дейност” на ВСС.

3. ОТНОСНО: Предоставяне на отчетна информация по Приложение 1 от Националната програма за реформи, Европа 2020, за периода 1 май – 31 октомври 2014 г.

С решение на ВСС по протокол № 52/19.12.2013 г., бе създадена Работна група за изработване на критерии (правила) при налагане на дисциплинарни наказания на магистрати. Членовете на Работната група извършиха анализ на дисциплинарната практика на ВСС в периода 2009 - 2013 г. и постановените в тази връзка решения на Върховния административен съд. Във връзка с дейността на Работната група и по предложение на Комисия по дисциплинарните производства се проведоха срещи с административни ръководители и съдии от съдилищата по апелативни райони. Срещите се проведоха в периода 27.06 - 25.07.2014 г.
Във връзка с работата на Работната група бе изготвен въпросник до членовете и наблюдателите на Европейската мрежа на съдебните съвети, чиято цел бе събирането на информация  относно критериите при налагане на дисциплинарни наказания в страните – членки на Европейския съюз. В резултат бе получен отговор от 10 (десет) държави – Австрия, Хърватия, Ирландия, Литва, Полша, Португалия, Румъния, Шотландия, Италия и Словения.
Към настоящия момент е изготвен Проект на Методика на дисциплинарната дейност на ВСС, публикуван на страницата на ВСС в интернет, като е предоставена възможност на административните ръководители на органите на съдебната власт и магистрати да изпратят писмени становища и предложения по същия.
Проектът на Методиката бе обсъден и на заседание на Гражданския съвет към ВСС, проведено на 17.10.2014 г., както и на среща с административните ръководители на прокуратурите в страната, проведена на 31.10.2014 г.
Окончателният вариант на Методиката ще бъде приет с решение на ВСС до края на 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Одобрява предложения от експертите на Комисията проект на отчетна информация по изпълнение на мярка 5.19 „Приемане от ВСС на единни критерии при налагане на дисциплинарни наказания на магистрати”, за периода 01.05.2014 г. – 31.10.2014 г.
	3.2. Информацията да се предостави на Мартин Величков – главен eксперт „юрисконсулт” в дирекция „Правна”.

4. ОТНОСНО: Становище на Комисия по дисциплинарните производства по Проект на актуализирана стратегия за продължаване реформата в съдебната система.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема становище по Проект на актуализирана стратегия за продължаване реформата в съдебната система:
4.2. Становището на Комисия по дисциплинарните производства да се предостави на Соня Найденова - Представляващ ВСС.

25.11.2014 г.		                
				                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ